Държавен вестник, бр. 91, 2006 г., стр. 5

Б Р О Й  91
Д Ъ Р Ж А В Е Н   В Е С Т Н И К
С Т Р .  5
б) в т. 13 след думата “данни” се добавя “не-
двусмислено”;
в) създава се т. 16:
“16. “Специфични признаци” са признаци,
свързани с физическа, физиологична, генетич-
на, психическа, психологическа, икономичес-
ка, културна, социална или друга идентичност
на лицето.”
3. Създава се § 1а:
“§ 1а. Този закон въвежда разпоредбите на
Директива 95/46/ЕС на Европейския парламент
и на Съвета за защита на физическите лица при
обработването на лични данни и за свободното
движение на тези данни.”
§ 29. В преходните и заключителните разпо-
редби на Закона за изменение и допълнение на
Закона за защита на личните данни (ДВ, бр. 103
от 2005 г.) в § 51 думите “ал. 3” се заменят с “ал. 4”.
Преходни и заключителни разпоредби
§ 30. В Закона за отбраната и въоръжените
сили на Република България (обн., ДВ, бр. 112
от 1995 г.; изм., бр. 67 от 1996 г., бр. 122 от 1997 г.,
бр. 70, 93, 152 и 153 от 1998 г., бр. 12, 67 и 69 от
1999 г., бр. 49 и 64 от 2000 г., бр. 25 от 2001 г.,
бр. 1, 40, 45 и 119 от 2002 г., бр. 50, 86, 95 и 112 от
2003 г., бр. 93 и 111 от 2004 г., бр. 27, 38, 76, 88,
102 и 105 от 2005 г., бр. 30, 36, 56 и 82 от 2006 г.)
се създава чл. 37а:
“Чл. 37а. (1) В Министерството на отбраната,
в Българската армия и в структурите на подчи-
нение на министъра на отбраната се изграждат
информационни фондове съобразно функционал-
ната им компетентност. Фондовете могат да се
изграждат и като автоматизирани.
(2) Администратори на лични данни по сми-
съла на Закона за защита на личните данни са
министърът на отбраната и оправомощени от
него длъжностни лица, които възлагат обра-
ботката на лични данни на определени от тях
длъжностни лица.
(3) Всяко лице има право да иска достъп до
отнасящите се за него лични данни, обработва-
ни в информационните фондове на Министер-
ството на отбраната, в Българската армия и в
структурите на подчинение на министъра на
отбраната, събирани без негово знание.
(4) Администраторите на лични данни по
ал. 2 се произнасят в 14-дневен срок от постъп-
ване на искането за достъп.
(5) Когато физическото лице поиска, му се
предоставя копие от обработваните за него
лични данни на хартиен носител.
(6) Администраторите на лични данни по
ал. 2 отказват изцяло или частично предоста-
вянето на лични данни, когато от това би въз-
никнала опасност за отбраната или национал-
ната сигурност, за защитата на класифицира-
ната информация, за разкриването на източни-
ците на информацията или негласните методи
и средства за нейното събиране, или ако пре-
доставянето на тези данни на лицето би накър-
нило изпълнението на законово определените
задачи на Министерството на отбраната, на Бъл-
гарската армия и на структурите на подчине-
ние на министъра на отбраната.
(7) Уведомяването на заявителите за отказа
по ал. 6 се извършва писмено, като се посочва
само правното основание. За отказ се смята и
липсата на уведомление в предвидените от за-
кона срокове.
(8) Отказът по ал. 6 подлежи на обжалва-
не по реда на Административнопроцесуалния
кодекс.
(9) Условията и редът за събиране, съхраня-
ване, обработване и предоставяне на лични
данни и за достъп до фондовете по ал. 1 се оп-
ределят с наредба на министъра на отбраната.
(10) Условията и редът за събиране, съхра-
няване, обработване и предоставяне на лични
данни от служба “Сигурност—военна полиция
и военно контраразузнаване” се определят с
наредбата по чл. 40г, ал. 1.
(11) Контролът по защитата на правата на
физическите лица при обработването на лич-
ните им данни и при осъществяването на дос-
тъп до тези данни се упражнява от Комисията
за защита на личните данни при условията и по
реда на Закона за защита на личните данни.”
§ 31. Разпоредбата на § 6 относно чл. 6, ал. 2
влиза в сила от 1 януари 2007 г.
§ 32. В срок два месеца от влизането в сила
на този закон Комисията за защита на личните
данни приема инструкцията по чл. 12, ал. 9.
§ 33. В срок три месеца от влизането в сила
на този закон администраторите, които подле-
жат на регистрация, подават заявление за ре-
гистрация.
Законът е приет от 40-то Народно събрание
на 26 октомври 2006 г. и е подпечатан с офици-
алния печат на Народното събрание.
Председател на Народното събрание:
Георги Пирински
67455
РЕШЕНИЕ
за приемане на Годишния доклад на Минис-
терския съвет за състоянието на околната
среда за 2001 г.
Народното събрание на основание чл. 86, ал. 1
от Конституцията на Република България и чл. 22,
ал. 1 от Закона за опазване на околната среда
Р Е Ш И :
Приема Годишния доклад на Министерския
съвет за състоянието на околната среда за 2001 г.
Решението е прието от 40-то Народно събра-
ние на 2 ноември 2006 г. и е подпечатано с офи-
циалния печат на Народното събрание.
Председател на Народното събрание:
Георги Пирински
68943